เล่าตอนที่ไปถึงร้าน
ร้าน ชาชักแดนใต้ เป็นร้านขายชาชักเจ้าเดียวของตลาดน้ำสี่ภาคพัทยา ที่ทางร้านนั้นจะจงชากันแบบสดๆ ให้เห็นก่อนกิน ทำให้มีลูกค้ามาซื้อต่อคิวกันกันไม่ขาดสายเลย
โดยตอนไปถึงร้านก็บ่ายกว่าๆแล้ว ไปถึงร้านก็จะเห็นบรรดานักท่องเที่ยวรอคิวซื้อน้ำกินกันเรื่อยๆ ผมก็เข้าคิวสั่งไปไม่นานก็ได้ โดยก่อนจะเสิร์ฟแต่ละแก้วพี่เค้าก็จะชงกันให้ดูแบบสดๆ ดูได้เพลินๆเลย
บรรยากาศร้านนั้นก็ถือว่าเป็นร้านเล็กๆ จัดแต่งร้านได้อย่างลงตัว เมื่อไปถึงร้านจะเห็นป้ายขนาดใหญ่ที่เด่นชัด และจัดร้านดูสะอาด พื้นไม่ค่อยเลอะจากการชงชาซักเท่าไหร่

ที่ตั้งร้าน : ตลาดน้ำสี่ภาคพัทยา โซนภาคใต้

เมนูเด่นของร้าน : ชาชักแดนใต้
ราคา : แก้วกลาง 30 ใหญ่ 40 บาท

สำหรับในวันนี้ผมสั่ง ชาชักแดนใต้มากิน
รสชาติ : สั่งมา 1 แก้ว ขนาดกลาง พี่เค้าก็ชงให้ดูกันสดๆ พร้อมรินใส่แก้วพร้อมเสิร์ฟ ได้มาแล้วเปิดฝามาดู จะเห็นฟองอากาศลอยอยู่เต็มเลย และมีกลิ่นหอมอ่อนๆด้วย
ชิมรสชาติน้ำชาชักดูแล้ว ก็เป็นชาที่มีรสชาติหวานเข้มข้นมากๆ กินแล้วรู้สึกหวานคอ แต่ก็แฝงไปด้วยความอร่อย ลองเลียๆชิมฟองในแก้วก็มีรสหวานอ่อนๆเช่นกัน
และเมื่อเดินเล่นถือกินไปได้ซักพัก น้ำแข็งในแก้วก็จะเริ่มละลายผสมกับน้ำ ให้รสชาติที่หวานอร่อยกำลังดีเลยครับ ^^

สรุปคะแนนตามความคิดเห็นของผม (เต็ม 5 คะแนน)
รสชาติ : 4 = ชาชักรสชาติหวานเข้มข้นอร่อยดี ทิ้งไว้นานก็ยังอร่อยอยู่
บรรยากาศ : 3.5 = ร้านดูสะอาด แตะตาคน ดูน่าเข้า
บริการ 3.5 = พี่แกเค้าก็ชงเรื่อยๆ ดูได้เพลินๆ
ราคา : 4 = ราคาต่อแก้วไม่แพงมาก รสชาติเข้มข้นอร่อยดีครับ ^^

ข้อความ ความคิดเห็นและคะแนนต่างๆ เป็นความคิดเห็นส่วนบุคคล หากสร้างความไม่พอใจประการใดก็ขออภัยมาใน ณ.ที่นี้ด้วยครับ
นายลักกี้ Review at 11 / 2 / 56
